[Resep] Sosatietjops | Maroela Media
Hierdie resep verg nie ure se marineer nie en deur die tjops in plaas van die boud te gebruik, spaar jy darem die boudvleis vir Sondag se middagmaaltyd!
Lewer 8 sosaties
80 ml kookolie
2 groot uie, geskil en fyngekap
2-3 knoffelhuisies, geskil en fyngekap
45 ml kerriepoeier, sterkte na gelang van smaak
80 ml fyn appelkooskonfyt of 50 ml gouestroop
Vir die sosatie
8 bamboesstokkies of metaalsosatiestokkies
16 droë Turkse appelkose (koop by enige droëvrugtewinkel)
Verhit die olie en braai die uie en knoffel tot sag.
Voeg al die ander bestanddele by en kook sowat 5 minute lank. Laat heeltemal afkoel.
Geur die tjops met sout en peper.
Giet die afgekoelde marinade in ’n lugdigte houer en plaas die tjops in die marinade.
Plaas in die yskas en marineer vir sowat 15 minute.
Ryg 1 tjop per sosatiestokkie met ’n stukkie van die rou uie en ’n gedroogde appelkoos aan weerskante.
Braai op die kole tot so gaar soos jy daarvan hou. Bedruip met die marinade terwyl dit braai.
Sit voor met ’n lekker piesang-en-jogurtslaai.
[Resep] Blatjanghoender met rysvulsel en skyfaartappels
Hierdie lyk so lekker! Ek sien egter nie kans om die hele resep met die hand af te skryf nie. Ek wonder of die boek in elektroniese formaat beskikbaar is.